Sangeres gee die jawoordFoto: Irene-Louise, Facebook Die sangeres Irene-Louise van Wyk het die jawoord gegee aan Nicholas Du Preez. “Ek kan nou die res van my lewe met die liefde van my lewe spandeer!” het sy op Facebook geskryf. “Jy het my die gelukkigste meisie ooit gemaak. Ek is lief vir jou!” Irene-Louise volg met haar musiekloopbaan in die voetspore van haar bekende ouers, Louis en Irene van Wyk. Sy het in 2015 groot sukses bereik met haar liedjie “Jy speel ŉ game met my” saam met Elvis se Seun. In 2016 was sy terug op die musiektoneel en het aanhangers aan die dans gekry met haar CD, Meer as woorde. Haar ma, die bekende sangeres Irene van Wyk, is in 2008 in ŉ motorongeluk dood. Op die CD, Meer as woorde, sing Irene saam met haar ma danksy nuwe tegnologie. “Ná sewe jaar kon ek die geleentheid kry om ŉ liedjie saam met my ma op te neem weens nuwe tegnologie. Dit was vir my so ’n voorreg en dit is beslis een van my gunstelingliedjies op die album. Ons het niks verander aan my ma se stem nie, en net myne oor Nádine s’n in hul destydse duet opgeneem.”